Speedmaster “Silver Snoopy Award” 50th Anniversary นาฬิกาหรู ฉลองครบรอบ 50 ปี OMEGA กับรางวัลความสำเร็จจากภารกิจ Apollo 13
OMEGA นาฬิกาแบรนด์หรูจากประเทศสวิตเซอร์แลนด์  Snoopy ตัวการ์ตูนสุนัขพันธุ์บีเกิลที่โด่งดัง รู้ไหมว่า ทั้งสองแบรนด์นี้มีความเกี่ยวข้องกันมานาน ตั้งแต่ปี 1970 และรู้ไหมว่าสิ่งที่ทำให้ทั้งสองแบรนด์นี้มีความเกี่ยวโยงกัน คือ “อวกาศ”  และในปีนี้ OMEGA ได้เปิดตัวนาฬิการุ่นใหม่ Speedmaster “Silver Snoopy Award” 50th Anniversary  นาฬิกาเรือนนี้น่าสนใจอย่างไร? ลงทุนแมนจะเล่าให้ฟัง
20 พ.ย. 2563

ลงทุนแมน x OMEGA
Speedmaster “Silver Snoopy Award” 50th Anniversary
นาฬิกาหรู ฉลองครบรอบ 50 ปี OMEGA กับรางวัลความสำเร็จจากภารกิจ Apollo 13
OMEGA นาฬิกาแบรนด์หรูจากประเทศสวิตเซอร์แลนด์ 
Snoopy ตัวการ์ตูนสุนัขพันธุ์บีเกิลที่โด่งดัง
รู้ไหมว่า ทั้งสองแบรนด์นี้มีความเกี่ยวข้องกันมานาน ตั้งแต่ปี 1970
และรู้ไหมว่าสิ่งที่ทำให้ทั้งสองแบรนด์นี้มีความเกี่ยวโยงกัน คือ “อวกาศ”
และในปีนี้ OMEGA ได้เปิดตัวนาฬิการุ่นใหม่
Speedmaster “Silver Snoopy Award” 50th Anniversary
นาฬิกาเรือนนี้น่าสนใจอย่างไร?
ลงทุนแมนจะเล่าให้ฟัง
OMEGA เป็นแบรนด์นาฬิกาหรูสัญชาติสวิตเซอร์แลนด์ ที่ขึ้นชื่อเรื่องความหรูหราและความเที่ยงตรงของการบอกเวลา มาตั้งแต่ปี 1894
ตลอดระยะเวลากว่า 126 ปี ที่ผ่านมา
OMEGA ได้สร้างประวัติศาสตร์มากมายให้กับโลกแห่งการบอกเวลา 
และได้สร้างนาฬิกาหลายซีรีส์ ที่มีความโดดเด่นแตกต่างกันออกไป อาทิ เช่น Speedmaster, Seamaster
ซึ่งหนึ่งในซีรีส์นาฬิกาที่ได้รับความนิยมของ OMEGA ก็คือ “Speedmaster”
OMEGA Speedmaster มีชื่อเรียกอีกชื่อหนึ่งว่า Moonwatch
ซึ่งที่ถูกเรียกแบบนี้ ก็เพราะว่า ในปี 1965 OMEGA Speedmaster เป็นนาฬิการุ่นเดียวที่ผ่านการทดสอบ และได้รับการรับรองให้ร่วมงานกับองค์การ NASA
ทำให้ ในปี 1969 OMEGA Speedmaster ได้ร่วมเป็นส่วนหนึ่งในโครงการ Apollo 11 ซึ่งเป็นภารกิจเหยียบดวงจันทร์ครั้งแรกของมนุษยชาติ
เรื่องนี้จึงทำให้ OMEGA Speedmaster ถูกเรียกว่า Moonwatch ตั้งแต่นั้นเป็นต้นมา
ส่วนเรื่องราวของ Snoopy กับอวกาศ ก็น่าสนใจไม่แพ้กัน..
Snoopy เป็นตัวการ์ตูนสุนัขพันธุ์บีเกิล ที่ถูกสร้างขึ้นในปี 1950 โดย Charles M. Schulz
ด้วยคาแรกเตอร์ที่มีความน่ารักสดใส จึงทำให้ในปี 1968 Snoopy ได้รับหน้าที่เป็นสัญลักษณ์แห่งการสำรวจ และความปลอดภัยขององค์การ NASA เพื่อให้บรรยากาศในการปฏิบัติภารกิจของนักบินอวกาศมีความผ่อนคลาย
ซึ่งการที่ทั้ง OMEGA และ Snoopy ได้ร่วมงานกับ NASA นี่เอง คือจุดเริ่มต้นของความสัมพันธ์ระหว่างสองแบรนด์..
ในปี 1970 คือช่วงเวลาสำคัญ
ที่ความเที่ยงตรงของ OMEGA Speedmaster
และความสัญลักษณ์แห่งความปลอดภัยของ Snoopy ได้มาเจอกัน
ในปีนั้น เป็นช่วงปฏิบัติภารกิจของยาน Apollo 13
ภารกิจเยือนดวงจันทร์อีกครั้งของ NASA
ซึ่งในภารกิจครั้งนั้น เกิดเหตุขัดข้องมากมายกับตัวยาน
โดยเฉพาะในช่วงที่ยานกำลังกลับสู่ชั้นบรรยากาศโลก
ปัญหาที่เกิดขึ้น คือ ตัวยานเคลื่อนตัวออกนอกวิถีที่ควรจะเป็น
ซึ่งทำให้มีโอกาสที่ยานจะถูกเหวี่ยงออกนอกชั้นบรรยากาศของโลก
James Lovell ผู้บัญชาการภารกิจ จึงแก้ไขปัญหาที่เกิดขึ้น ด้วยการเปิดการใช้งานเครื่องยนต์ฉุกเฉินเป็นเวลา 14 วินาที
ในช่วงเวลานั้นนาฬิกาดิจิทัลภายในตัวยานไม่สามารถใช้งานได้
ลูกเรือจึงต้องอาศัยความแม่นยำในการจับเวลาของ OMEGA Speedmaster
ซึ่งสุดท้ายแล้วก็สามารถเปลี่ยนวิถีของยานได้อย่างแม่นยำ และนำ Apollo 13 กลับสู่โลกได้อย่างปลอดภัย
หลังจากภารกิจครั้งนั้นสิ้นสุดลง
OMEGA ได้รับรางวัล “Silver Snoopy Award”
ซึ่งเป็นเข็มกลัดสีเงิน รูป Snoopy สวมชุดนักบินอวกาศ
ที่เป็นเสมือนตัวแทนคำขอบคุณจากนักบินอวกาศทุกคนในภารกิจครั้งนั้น
และจากนั้นมา OMEGA และ Snoopy ก็มีความใกล้ชิดและผูกพันกันตลอดมา
และในปี 2020 นี้ ก็คือการครบรอบ 50 ปี
ที่ OMEGA ได้รับรางวัล Silver Snoopy Award
เพื่อเฉลิมฉลองวาระพิเศษนี้
OMEGA จึงเปิดตัวนาฬิการุ่นพิเศษ
Speedmaster “Silver Snoopy Award” 50th Anniversary
นาฬิการุ่นนี้ เป็นการนำตัวการ์ตูน Snoopy ในชุดนักบินอวกาศ มาประดับบนตัวเรือนของนาฬิกา OMEGA Speedmaster ได้อย่างลงตัว
ขอบหน้าปัดนาฬิกา ทำจากเงินเกรด Ag925 เงินแท้ 92.5% ที่สลักตัวเลขด้วยเลเซอร์
ตัวเรือนนาฬิกาและสายในไนลอนเป็นด้วยสีน้ำเงินหรูหรา
กลไลของตัวนาฬิกา เป็นแบบ Co-Axial Master Chronometer Calibre 3861 ที่มีคุณสมบัติต้านทานสนามแม่เหล็ก และได้รับการรับรองความเที่ยงตรงในการบอกเวลา จาก Swiss Federal Institute of Metrology
ที่น่าสนใจที่สุดของนาฬิกาเรือนนี้
คือด้านหลังของตัวเรือนถูกตกแต่งด้วยกระจกแซฟไฟร์รูปดวงจันทร์ และโลกที่หมุนด้วยอัตรา 1 รอบต่อนาที
และที่พิเศษคือ เมื่อมีการใช้เข็มจับเวลา จะมียานสีขาวขนาดจิ๋วเคลื่อนตัวผ่านวงโคจรของดวงจันทร์
พร้อมประโยคคลาสสิก “Eyes on the Stars” บนพื้นหลังอวกาศสีดำ
ทั้งหมดนี้ ก็คือเรื่องราวของ OMEGA Seamaster และ Snoopy
และที่มาของ Speedmaster “Silver Snoopy Award” 50th Anniversary
นาฬิกาหรู ที่เปี่ยมด้วยคุณภาพและเรื่องราว ที่น่ามีไว้ในครอบครอง..
References
-
-OMEGA Press Release